CELEX: 31986R3947
Language: el
Date: 1986-12-22 00:00:00
Title: Κανονισμός (ΕΟΚ) αριθ. 3947/86 της Επιτροπής της 22ας Δεκεμβρίου 1986 που τροποποιεί τον κανονισμό (ΕΟΚ) αριθ. 3582/86 περί παύσεως της αλιείας της ρέγγας από πλοία με σημαία της Ιρλανδίας

Avis juridique important

|

31986R3947

Κανονισμός (ΕΟΚ) αριθ. 3947/86 της Επιτροπής της 22ας Δεκεμβρίου 1986 που τροποποιεί τον κανονισμό (ΕΟΚ) αριθ. 3582/86 περί παύσεως της αλιείας της ρέγγας από πλοία με σημαία της Ιρλανδίας  

Επίσημη Εφημερίδα αριθ. L 365 της 24/12/1986 σ. 0038

***** ΚΑΝΟΝΙΣΜΟΣ (ΕΟΚ) αριθ. 3947/86 ΤΗΣ ΕΠΙΤΡΟΠΗΣ  της 22ας Δεκεμβρίου 1986  που τροποποιεί τον κανονισμό (ΕΟΚ) αριθ. 3582/86 περί παύσεως της αλιείας της ρέγγας από πλοία με σημαία της Ιρλανδίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του προσωρινού συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 3221/86 (4), προβλέπει τις ποσοστώσεις για τη ρέγγα για το 1986·  ότι, σύμφωνα με τις πληροφορίες που ανακοινώθηκαν στην Επιτροπή, αυτή απαγόρευσε, με τον κανονισμό (ΕΟΚ) αριθ. 3582/86 (5), τα αλιεύματα ρέγγας στα ύδατα των διαιρέσεων CIEM V b (ζώνη ΕΟΚ), VI και VII b και c, από πλοία με σημαία της Ιρλανδίας ή νηολογημένα στην Ιρλανδία· ότι η Γαλλία μετέφερε, στις 9 Δεκεμβρίου 1986, στην Ιρλανδία 500 τόνους ρέγγας στα ύδατα των διαιρέσεων CIEM V b (ζώνη ΕΟΚ), VI a βόρεια και VI b· ότι η αλιεία της ρέγγας στα ύδατα των διαιρέσεων CIEM V b (ζώνη ΕΟΚ), VI a βόρεια και VI b, από πλοία με σημαία της Ιρλανδίας ή νηολογημένα στην Ιρλανδία, μπορούν επομένως να αλιεύουν και ότι η αλιεία στις άλλες ζώνες πρέπει να εξακολουθεί να απαγορεύεται · ότι ως εκ τούτου πρέπει να τροποποιηθεί ο κανονισμός (ΕΟΚ) αριθ. 3582/86,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του άρθρου 1 του κανονισμού (ΕΟΚ) αριθ. 3582/86 αντικαθίσταται από το ακόλουθο κείμενο:  «Το ποσό των αλιευμάτων ρέγγας στα ύδατα των διαιρέσεων CIEM VI a νότια και VII b και c, από πλοία με σημαία της Ιρλανδίας ή νηολογημένα στην Ιρλανδία, εκτιμάται ότι έχει εξαντλήσει την ποσόστωση που έχει διατεθεί στην Ιρλανδία για το 1986.  Απαγορεύεται η αλιεία ρέγγας στα ύδατα των διαιρέσεων CIEM VI a νότια και VII b και c, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων αυτών, που έχουν αλιευθεί στις διαιρέσεις αυτές, από πλοία με σημαία της Ιρλανδίας ή νηολογημένα στην Ιρλανδία, από την ημερομηνία εφαρμογής του παρόντος κανονισμού.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 361 της 31. 12. 1985, σ. 42.  (3) ΕΕ αριθ. L 361 της 31. 12. 1985, σ. 5.  (4) ΕΕ αριθ. L 300 της 24. 10. 1986, σ. 2.  (5) ΕΕ αριθ. L 332 της 26. 11. 1986, σ. 5.